जूलिएट मैकडैनिएल की किताब
"मिस्टर एंड मिसेज़ अमेरिकन पाई" पर आधारित
पाम रोयाल
हालाँकि उसने यहाँ केवल एक ही सीज़न बिताया था,
मैक्सीन डेलाकॉर्ट के बिना पाम बीच पहले जैसा कभी नहीं रहेगा।
मैक्सीन डेलाकॉर्ट चल बसी
उससे प्यार करने वालों की भावनाएँ
असाधारण और उतनी ही प्रबल होनी चाहिए।
सीरियल किलर अपने पीड़ितों के अंतिम संस्कार में आते हैं,
तो नॉर्मा को पकड़ने के लिए तुम्हारा अंतिम संस्कार हमारा सबसे अच्छा मौका है।
तब तक, तुम्हें शांति से चुपचाप बैठे रहना है।
मैं ऐसा नहीं कर सकती। मैं बेचैन हूँ।
मीराबेल मेरी बहन थी।
उसे उसका ख़ुद का अंतिम संस्कार मिलना चाहिए। मेरे ख़्याल से यह… यह घिनौना है।
मैं सहमत हूँ, ख़ासतौर से नॉर्मा को फँसाने वाली बात से।
मैं असहमत हूँ, ख़ासतौर से उस बात पर।
तुम्हें पता है उससे भी ज़्यादा घिनौना क्या होगा?
तुम्हारी लाश, अगर नॉर्मा ने तुम्हें पकड़ लिया।
कल हम मैक्सीन को दफ़नाएँगे।
भगवान करे उसे वह शांति मिल जाए जो उसे जीते जी नहीं मिली।
मुझे रास्ता दिखाओ, ओह, आत्मा।
मेरी ज़रूरत के समय में तुमने मुझे छोड़ क्यों दिया है?
मैं अपने ही घर में बंदी हूँ।
जब तक उसकी क़ातिल, नॉर्मा डेलाकॉर्ट को सज़ा नहीं हो जाती।
तुम्हारे घर में कॉर्नफ़्लेक्स ख़त्म हो गए हैं।
आशा है कि मैक्सीन की याद और हमारी सुरक्षा के लिए न्याय किया जाएगा।
डायना, तुम यहाँ क्या कर रही हो?
लाश की शिनाख़्त करने आई हूँ।
डगलस की हिम्मत नहीं हुई। तुम?
मैं मैक्सीन की संरक्षक थी।
मुझे उसे यहाँ से ले जाने के लिए दस्तख़त करने हैं।
एक आख़िरी बार।
कितनी निःस्वार्थ हो। लगभग उसके अंतिम संस्कार का आयोजन करने जितना ही निःस्वार्थ है।
पूल में मरी हुई सोशलाइट?
ऑर्लैंडो से लेकर ओकाहमका तक से त्रासदी के तमाशबीन लोग आएँगे,
यह कह पाने के लिए कि वे यहाँ थे।
पाम रोयाल को डूबने से बचाने के लिए इसी की ज़रूरत है,
मैक्सीन को…डूबा हुआ पाने के बाद।
क्या तुम मेरे साथ अंदर चलोगी?
देवियों।
ऐन, तुम यहाँ क्या कर रही हो?
मैक्सीन मेरी दोस्त थी।
पर मैं यहाँ शिनाख़्त की पुष्टि करने के लिए प्रेस की सदस्य के रूप में आई हूँ।
कम से कम मैं ख़ुद को यही समझा रही हूँ।
वह कितना कारगर साबित हो रहा है?
मुझे कोई टिप्पणी नहीं देनी।
खाना बंद करो!
मैं "शोखाना" कर रही हूँ।
"शोखाना"?
शोक में खाना। मीराबेल और मेरे लिए।
मैं दो लोगों के लिए "शोखाना" कर रही हूँ। डगलस की हालत बहुत बुरी होगी।
डगलस के बारे में बात करना बंद करो, मैक्सीन।
मैं तुमसे समझने की उम्मीद नहीं करती हूँ। वैसे भी तुम हमेशा उसका पक्ष लेते हो।
क्योंकि नॉर्मा ने मीराबेल को तुम समझकर नहीं मारा था।
कम से कम डगलस ने मुझे तुम्हारी प्यारी नॉर्मा की तरह ज़हर देकर या डुबाकर मारने की कोशिश नहीं की।
जिस तरह डगलस तुमसे पेश आता है, वह प्यार नहीं है।
अगर टॉम ने मेरे साथ वह किया होता जो डगलस ने तुम्हारे साथ किया, उफ़!
टॉम वही कर रहा है। फ़र्क बस इतना है कि तुम गर्भवती नहीं हो सकते, मिट्ज़ी।
हे, वर्जिनिया ने कहा था हम बाहर नहीं जा सकते हैं!
मैं उसका मतलब जानती हूँ!
हम सबने पहले भी लाशें देखी हैं।
- मैंने कभी कोई लाश नहीं देखी है। - ओह, गज़ब।
हे भगवान। यह बहुत बुरा है।
ओह, यह बदबू कैसी है?
हे भगवान।
- ओह, वे कितनी नाटकीय हैं। - मुझे यह अच्छा नहीं लग रहा।
- ठीक है, हमें पलटना होगा। - हमें करना ही होगा।
ठीक है, तीन… तीन गिनने पर।
- ठीक है। - ठीक है।
एक, दो, तीन।
- वह कैसी दिख रही है? - नहीं।
- तुमने देखा? - मैं नहीं मुड़ी।
- नहीं। हे भगवान। मैं यह नहीं कर सकती। - नहीं कर सकती।
- हे भगवान। - क्या यह ज़रूरी है?
- क्या हमें करना पड़ेगा? - तुम्हें करना पड़ेगा।
ठीक है। एक, दो, तीन…
साढ़े तीन… चार।
- यह मैक्सीन नहीं है। - वह नहीं है।
- क्या? - नहीं, यह वह नहीं है।
मुझे नहीं पता यह कौन है, पर यह हमारी दोस्त नहीं है, तो… तो…
- तुम्हें यक़ीन है? - शुभकामनाएँ…
- बाहर आओ। - कमरे से बाहर निकलो।
- भगवान। - आ रही हूँ! उस औरत की मौत हो गई!
उन्हें इकट्ठा करो, किसी सुरक्षित जगह बंद कर दो
और सुनिश्चित करो कि और कोई भी इस लाश को ना देख पाए। कोई भी नहीं।
जी, मैडम।
हे, जानेमन! तुम वहाँ ऊपर चुपके-चुपके क्या कर रही हो?
यहाँ बहुत बढ़िया बर्गर मिलते हैं, है ना?
वे मेरे लिए नहीं थे।
मैं एक आकर्षक पर गंभीर स्वभाव के सज्जन के साथ ठहरी हुई हूँ।
तुम दोनों वहाँ ऊपर कमरे में बंद क्या कर रहे हो?
किसी को मुझे देखना नहीं था। मैं मर चुकी हूँ। माफ़ करना, मिस्टर…
मेरे दोस्त मुझे ब्रूस बुलाते हैं और तुम्हारा राज़ मेरे पास सुरक्षित है, मिस…
मैक्सीन… बस मैक्सीन।
हे भगवान!
तुम वही मृत सोशलाइट हो जिसका कल अंतिम संस्कार है?
- मैक्सीन डेलाकॉर्ट? - तुम जानते हो मैं कौन हूँ?
ओह, यह अच्छा नहीं हुआ। ओह, यह बहुत बुरा है।
यह एक… यह एक त्रासदी है। यह "कार्मेन" जैसा है।
मैं सच में मेरे लिए किसी और का रोना बर्दाश्त नहीं कर सकती।
नहीं, मैं रो नहीं रहा हूँ। मेरा एक बहुत क़रीबी "दोस्त" तुम्हारे अंतिम संस्कार में शामिल होने के लिए
कल शहर के बाहर से आने वाला था, पर अगर तुम ज़िंदा हो, तो…
लगता है अब वह पाम बीच नहीं आएगा।
मुझे तुम्हें यह नहीं बताना चाहिए, पर…
अच्छी ख़बर है। अंतिम संस्कार अभी भी होगा।
बेहतर होगा तुम अभी तुरंत इस हॉट टब में चली आओ।
- क्या? ओह। - टब में आओ! टब में आओ!
चलो भी! टब में आओ! टब में आओ!
- टब में आओ! टब में आओ! - ठीक है।
वह आ रही है! वह टब में आ रही है!
मैं आ रही हूँ! मैं आ रही हूँ!
यहाँ नीचे आओ, जानेमन!
आ जाओ! भव्य प्रवेश!
मृत मैक्सीन के लिए तालियाँ हो जाएँ!
मैं यह नहीं करना चाहती।
अंतिम संस्कार, भव्य शादी, लगातार होने वाला सार्वजनिक अपमान।
वादा करो कि बच्चे के पैदा होने के बाद
मुझे और कोई ज़बरदस्ती या मजबूरियाँ या पूर्व पत्नियों के
- अंतिम संस्कार नहीं झेलने पड़ेंगे। - वादा करता हूँ।
पर पहले हमें स्विट्ज़रलैंड जाना होगा।
हम स्विट्ज़रलैंड क्यों जा रहे हैं?
बैंक के साथ बच्चे के ट्रस्ट की काग़ज़ी कार्रवाई पूरी करने के लिए।
यह दस्तावेज़ों की बात है। मुझे माफ़ करना, मुझे तुम्हें पहले बता देना चाहिए था।
डायना!
नॉर्मा ने एक और चिट्ठी भेजी है!
- डायना कहाँ है? - मुर्दाघर में।
मैं ऐसा नहीं होने दूँगा।
असली मुर्दाघर में, पैरी।
वह बस मेरी जगह मैक्स की लाश की शिनाख़्त करने गई है।
"मैं तुम्हें मारने आ रही हूँ। अंतिम संस्कार में मिलते हैं।"
मुझे उसे अपनी जगह नहीं जाने देना चाहिए था।
- बेहतर होगा नॉर्मा के ढूँढने से पहले डायना को ढूँढ लो। - मैं साथ चलता हूँ।
- ठीक है। - धत्। मुझे पहले कपड़े बदलने होंगे।
मुझे यहाँ अकेला छोड़कर मत जाओ, डगलस।
तुम्हारी कोख में डेलाकॉर्ट का वारिस पल रहा है। नॉर्मा तुम्हें कभी चोट नहीं पहुँचाएगी।
मुझे पता चला कि मेरी एक जुड़वाँ बहन थी और उसका नाम मीराबेल था,
और इस औरत, नॉर्मा ने, जो मेरे पति की… पूर्व पति की आंटी है,
मुझे मारने की कोशिश की, यह सोचकर कि वह मैं हूँ,
- पर उसने मीराबेल को मार डाला। - तुम कमाल की हो।
तुम सबसे दिलचस्प औरत हो जिससे मैं कभी मिला हूँ।
तुम कंगना रनौत की तरह हो,
- अगर वह उतनी कमीनी नहीं होती। - शुक्रिया।
मैंने अपने पूर्व प्रेमियों से कहा है कि मेरे जाने के बाद उन्हें मेरी याद आएगी, पर तुम?
तुम असल में अपने पूर्व पति को तुम्हें याद करता हुआ देख पाओगी।
तुम्हें बहते हुए आँसू, फटते हुए कपड़ों की आवाज़ें सुनने को मिलेंगी।
धत्, मैं वह सब कुछ नहीं देख पाऊँगी।
वैसे, मैक्सीन, मेरे पास कार है।
ओह, मैं सच में उसे रोता हुआ देखना चाहूँगी।
क्या हम अभी सबसे अच्छे दोस्त बन गए जो अपने मर्दों को छिपकर देखने वाले हैं?
- मेरे ख़्याल से। - चलो चलें!
मैक्सीन, लोगों!
माफ़ करना, मुझे मैक्सीन डेलाकॉर्ट के क़त्ल के बारे में
एजेंट ट्रेनी टॉम सैंका से बात करनी है।
टॉम सैंका अब यहाँ काम नहीं करता।
क्या?
एफ़बीआई को पाम बीच की ख़तरे में पड़ी पत्नियों की कोई परवाह क्यों नहीं है?
रॉबर्ट?
नॉर्मा डेलाकॉर्ट आपकी पत्नी को मारना क्यों चाहेगी?
क्योंकि नॉर्मा जानती है कि डायना जानती है कि नॉर्मा ने ऐक्सल रोज़ेनहिप्स को मारा था।
मुझे यक़ीन नहीं हो रहा कि वह चली गई।
यह बहुत बुरा हुआ, दोस्त।
यह सच है, मेरे भाई। यह सच है।
मेरी पत्नी, संभाव्य रूप से पाम बीच की होने वाली फ़र्स्ट लेडी को
उसी क़ातिल से धमकियाँ मिल रही हैं
जिसने इस बेचारे की पूर्व पत्नी को शहर के दूसरी तरफ़ वाले मुर्दाघर में पहुँचा दिया।
- और? - और
हमने मेरी पत्नी को इसकी पूर्व पत्नी की लाश की शिनाख़्त करने जाने दिया
और अब मेरी पत्नी की जान ख़तरे में है।
अगर 24 घंटे में उसकी कोई ख़बर ना मिले,
तो आप यहाँ वापस आकर उसके गुमशुदा होने की रिपोर्ट लिखवा सकते हैं।
इसे देखो। इसे देखो ज़रा,
इंसान का दयनीय ढाँचा मात्र रह गया है।
मुर्दाघर ने हमसे कहा कि एफ़बीआई के आदेश पर कोई इसकी पूर्व पत्नी की लाश नहीं देख सकता है।
अंतिम संस्कार तक कोई उसे नहीं देखेगा।
तुम उसे बर्फ़ में ठंडा रखोगे,
जबकि मैं ही जानता हूँ उसकी आख़िरी इच्छा क्या थी?
शर्म आनी चाहिए तुम्हें।
यह उलझाने वाली बात है, डगबोट। इसमें कोई शक नहीं है। एक पहेली है।
मैक्सीन किसी दिखावटी पौधे की तरह अपनी नुमाईश नहीं करवाना चाहती।
वह हमेशा कहती थी कि अगर उसकी मौत पहले हो जाए,
तो मैं अपने बायप्लेन से उसकी अस्थियाँ हवा में उड़ा दूँ।
हे…
तुम्हें… तुम्हें झप्पी चाहिए?
हाँ।
बस हो गया।
- माफ़ करना। - उसकी चिंता मत करो।
भगवान… मैं बस उसका सम्मान कर पाना चाहता हूँ।
पता है, वैसे सम्मान करना चाहता हूँ जैसे उसके जीते जी नहीं कर पाया।
मुझे वापस मिट्ज़ी के पास जाना है।
- मैं तुम्हें छोड़ देता हूँ। - नहीं, शुक्रिया, दोस्त। मैं… मैं पैदल जाऊँगा।
गज़ब, मैं वाक़ई उम्मीद करती हूँ कि डगलस चला ना गया हो। मैं उसे विलाप करते देखना चाहती हूँ।
सुनो, मेरे अंतिम संस्कार में आने वाला रहस्यमय आदमी कौन है?
यह कोई नई दुल्हन की मुँह दिखाई नहीं है। शर्माओ मत।
मैं नहीं बता सकता। वह मशहूर है। बहुत ज़्यादा।
ठीक है, ख़ैर, तुम मुझे बता सकते हो। मैं मर चुकी हूँ, याद है?
- ओह, प्लीज़, बस इशारा कर दो। - ठीक है, बस इशारा करूँगा।
- ठीक है। - ठीक है।
एक चट्टान, और उसके साथ न्यूयॉर्क की एक नदी।
- नहीं? - नहीं।
ठीक है…
डोरिस डे का सबसे अच्छा दोस्त।
टोनी रैंडल?
नहीं, पर वह भी है।
ठीक है, यह सुनने में सॉक सडसन जैसा लगता है।
रॉक…
- रॉक हडसन मेरे अंतिम संस्कार में आ रहा है? - बस करो!
- यह ख़बर फैल गई, तो उसकी बदनामी हो जाएगी। - ओह, गज़ब।
- यह कितना रोमांचक है। - हाँ!
हे भगवान। भगवान क़सम, यह परियों की कहानी जैसा है।
- ओह, गज़ब। - मतलब मुझे कभी पता नहीं चलता कि असली है या नहीं।
- दूसरे बंदों को मेरी कल्पना की उपज लगता है। - अगर तुम्हारे लिए वास्तविक है,
तो किसे परवाह कि दुनिया क्या सोचती है।
उससे फ़र्क नहीं पड़ता कि वह एक फ़िल्म स्टार है, या एक पूर्व पति है।
हाँ, वापस तुम्हारी बात करते हैं।
अगर वह तुम्हारा पूर्व पति है, तो तुम वापस क्यों आती रहती हो?
तुम वादा करते हो कि मेरे बारे में राय नहीं बनाओगे या मुझसे इसे जाने देने को नहीं कहोगे,
या उसकी सारी ग़लतियों की बारीकी से सूची नहीं बनवाओगे?
तुम मुझे क्या समझती हो?
ठीक है।
आप उस आदमी के पास वापस नहीं जा सकते जिसे आपने कभी छोड़ा ही ना हो।
और मीराबेल, वह जुड़वाँ बहन जिसके अस्तित्व के बारे में मुझे अभी ही पता चला था,
मैंने उसे अपना बड़ा राज़ बताया था कि डगलस वह इकलौता आदमी है जिससे मैं कभी प्यार कर पाऊँगी।
और फिर डगलस ने उससे अपने प्यार का इज़हार किया,
जब उसे लगा था कि वह मैं हूँ, और फिर मीराबेल मारी गई।
- जानती हूँ, समझने को बहुत कुछ है। - हाँ।
तुम्हें तुम्हारी बहन या तुम्हारी शादी का शोक मनाने का समय नहीं मिला।
तुम बहुत बुद्धिमान हो।
- हम लोग बुद्धिमान ही होते हैं। - हाँ।
- शोक मनाने की बात पर। - वह नई वाली है?
- गज़ब, हाँ। - स्टाइलिश लड़की को रोते देखना अच्छा नहीं लगता।
यह लो।
रुको। तुम क्या कर रही हो?
मैं किसी को रोता हुए नहीं देख सकती, फिर चाहे वही क्यों ना हो।
यही तो करना था। हम लोगों को रोता हुए देखने आए थे।
मैंने वह सब किया है जो तुमने मुझसे करने को कहा था…
पर मैं अब और नहीं कर सकती।
तुमने कहा था किसी को चोट नहीं पहुँचेगी।
क्या हुआ?
वह बेहोश हो गई।
ब्रूमेल ब्रदर्स मूवर्स एंड पैकर्स
क्या एजेंट सैंका यहाँ है?
टॉम चला गया, रॉबर्ट।
मुझे माफ़ करना।
मैं उसे चोट पहुँचाने वाला कोई काम नहीं करूँगा, और अगर मुझे पता होता कि उसकी नौकरी चली जाएगी…
नौकरी नहीं गई। जे. एडगर हूवर ने ख़ुद उसमें दिलचस्पी ली है।
एक ट्रांसफ़र की पेशकश दी गई थी और मैंने ज़ोर दिया कि वह मान जाए,
इससे पहले कि कुछ बुरा हो जाए।
फिर से।
मुझे पता नहीं यहाँ पाम बीच में तुम लोग कौन से नियम मानते हो,
पर कुछ चीज़ें तुम्हारे लिए नहीं हैं,
जिनमें मेरा पति शामिल है।
हमारे बच्चे हैं।
तुम जानते हो वह कैसा होता है?
ज़ाहिर है, तुम नहीं जानते।
क्या तुम उससे मेरा अलविदा कह सकती हो?
प्लीज़।
हाँ, कह सकती हूँ…
पर नहीं कहूँगी।
तुम्हें लगता है यह ठीक है?
बच्चे का क्या? तुम्हें लगता है बच्चा ठीक है?
यह क़ालीन पर फैली हुई है।
मैंने अपनी जवानी ऐसे ही बिताई थी। यह ठीक है।
- चलो इसे बिस्तर पर लिटा दें। - हाँ।
- तुम सिर पकड़ो। मैं पैर पकड़ती हूँ। - मैं बाल ठीक रखने की कोशिश करूँगा।
ठीक है, घुटनों से उठाओ।
- ठीक है। - ठीक है।
- एक, दो, तीन, झुलाओ। - चलो। दो…
सिर बचाकर।
- ठीक है। - ठीक है। बेहतरीन।
गज़ब।
मैंने इसे वाक़ई डरा दिया, है ना?
तुम उस औरत को भूत बनकर सता रही हो जिसने तुम्हारे पति को चुराया।
गज़ब, यह अच्छा बदला है।
हम इसे थोड़ी देर और ऐसे पड़े रहने दें?
हाँ, चलो वापस हॉट टब में बैठकर इसके बारे में संतुष्टि महसूस करें।
आराम से सोना, मिट्ज़ी।
मुझे सच में टमाटर का सूप उबाऊ लगता था, पर अब मुझे वैसा नहीं लगता।
मैं स्वीट कॉर्न सूप के बारे में यही सोचती थी।
- ओह, गज़ब। हम सूप बहनें हैं। - सूप बहनें।
तुम आख़िर थी कहाँ?
मैं डगलस को देखने गई थी।
बस मेरी कथित मौत पर उसका दर्द सहलाने के लिए,
पर चिंता मत करो, उसने मुझे नहीं देखा।
पर मिट्ज़ी ने देखा था और उसे लगता है कि मैक्सीन भूत है।
तुम कौन हो?
ओह, माफ़ करना, शिष्टाचार।
यह ब्रूस है, मेरा नया सबसे अच्छा दोस्त। यह गे है।
- लोगों को यह ना बताना बेहतर रहेगा। - ओह, माफ़ करना।
ठीक है, देखो, दो चीज़ें हो सकती हैं।
या तो तुम मृत रहो और हम नॉर्मा को पकड़ लें,
या पाम बीच में अगला अंतिम संस्कार सच में तुम्हारा होगा।
और किसी को अपना चेहरा मत दिखाना।
एक गे मोटेल में कुछ ही महिलाएँ रह सकती हैं।
यहाँ और भी महिलाएँ हैं?
नॉर्मा हमारे साथ कुछ भी करे, वह इस कमरे से ज़्यादा बुरा नहीं हो सकता।
मुझे बेडशीट अच्छी लग रही है।
गेस्ट बुक में लिखे कमेंट पढ़ने के बाद नहीं लगेगी।
मैं बाथटब में सो जाऊँगी।
उसके बारे में दोबारा सोच लो।
क्या?
- हाय, दोस्तों। - मैक्सीन?
मुझे बहुत ख़ुशी है कि तुम ज़िंदा हो।
अब मैं ख़ुद तुम्हें मार सकती हूँ।
मैं सब समझा दूँगी और तुम्हारे सारे सवालों के जवाब दे दूँगी।
पर क्या हम यह नीचे जकूज़ी टब में कर सकते हैं?
मेरे नए गे सबसे अच्छे दोस्त, ब्रूस ने हम सबको एक पूल पार्टी के लिए आमंत्रित किया है।
वह इसे जकूज़ी मिक्सर कहता है।
गेस्ट बुक में इसे एग ड्राप सूप कहा गया है।
वर्जिनिया ने कहा कि किसी को हमें देखना नहीं चाहिए।
हम जकूज़ी में मस्ती नहीं कर सकते। मुझ पर निशाना लगा हुआ है, मैक्सीन।
ये आदमी बेहद समझदार हैं।
हम तुम्हारे साथ एक गे पार्टी में क्यों जाएँगे?
क्योंकि त्रासदी के बाद, हमारे पास बस समुदाय का ही सहारा होता है।
और यहाँ कोई मिनीबार नहीं हैं और उनके पास पीने के लिए बहुत सारी शराब है।
- अब यह हुई ना बात। - वाह। चलो।
तुम्हें इसी से शुरुआत करनी चाहिए थी।
मुझे नहीं पता मैं इसके बारे में कैसे लिखूँगी, पर…
सफ़ेद रुमाल, इसका मतलब है कि वे बस देखना और साथ में सहलाना पसंद करते हैं।
क्या तुम कभी उसे सहलाती हो?
मैंने सहलाया है।
मेरा मनपसंद काम नहीं है।
"बेयर" को रवैये के कारण "बेयर" ज़्यादा समझा जाता है।
और निप्पल में उनकी दिलचस्पी के कारण।
मैं हर बार घबरा जाता हूँ और बस कर ही नहीं पाता, और मुझे ऐसा लगता है जैसे…
- क्या? - मैं अंदर से टूटा हुआ हूँ।
तुम्हें बस तनाव दूर करना है
और साँस लेते हुए देह को शांत करना सीखना होगा।
क्या तुम्हारे पास जेट शावर है?
- रुको… - क्या तुम और तुम्हारा पति…
पैरी कहता है वह उसे बोर्डिंग स्कूल की याद दिलाता है।
ओह, मैं बता दूँ, हम सभी सेक्स के लिए पागल विक्षिप्त लोग नहीं होते हैं।
वैसे लोगों को "पिग" कहते हैं।
समझी।
और "व्हेल" किस तरह का आदमी होता है?
मैं "ब्लो" करना पसंद करती हूँ।
मुझे पसंद आया।
- हल्का नीला। हल्का नीला, बाईं जेब। - यह शानदार है।
तुम्हें पता है, "द बेल जार" उपन्यास में रूममेट की प्रेरणा मैं ही थी?
- गज़ब, मुझे तुम्हारे सारे दोस्त अच्छे लग रहे हैं। - मतलब, चलो भी।
हमें शामिल करने और इसका हिस्सा महसूस करवाने के लिए शुक्रिया।
ख़ैर, यह पूरी तरह से निःस्वार्थ नहीं है।
औरतों वाली पार्टी में पुलिस छापा नहीं मारती है।
तुम क्या कर रही हो?
बाहर बैठी लोगों की आँखों में आँखें डाल रही हो, उन्हें अपने अंतिम संस्कार के बारे में बता रही हो।
ब्रूस ने हम सबको पार्टी में आमंत्रित किया था।
ओह, दोस्तों, यह वर्जिनिया है!
यह एक फ़ेडरल एजेंट है।
देवियों, ज़रा मेरे साथ अकेले में बात करने आओगी?
यह औरत एक बीमारी के जैसी है।
हे भगवान। उससे पीछा छुड़ाओ।
- बेहतर महसूस करना। - शुक्रिया।
देवियों, कल कोई गड़बड़ नहीं होनी चाहिए।
एवेलिन, तुम अंतिम संस्कार संभालोगी जबकि डायना सभा में बैठकर इंतज़ार करेगी।
किसका इंतज़ार? नॉर्मा के मुझे मारने का?
कम से कम मुझे बॉडीगार्ड या एक बुलेटप्रूफ जैकेट तो मिलेगी?
ध्यान ना खींचना ज़रूरी है। तुम लोग किसी को इसके बारे में नहीं बता सकतीं, अपने पतियों को भी नहीं।
बढ़िया। और फिर तुम और मैं बालकनी में साथ रहेंगे,
जहाँ से हम परिसर पर नज़र रखेंगे।
मेरे ख़्याल से यह बेहतर होगा कि तुम सभा में बैठो, ऐन।
प्रेस के रूप में विश्वसनीयता प्रदान करो।
पर यह हमारा केस था। हम साथ में काम कर रहे थे।
हाँ, ख़ैर, अब यह एफ़बीआई का केस है।
इस बार मेरे पास सबकी मंज़ूरी है।
तुम्हारा स्टाफ़ दिए गए निर्देशों के अनुसार काम करेगा।
क्या मैं यह कह सकती हूँ कि डायना की तरह, मेरे इसमें भाग लेने का कोई फ़ायदा नहीं है?
ठीक है। और मैं? मेरी क्या भूमिका है?
- तुम्हारी भूमिका तुम्हारी बहन निभा रही है। - मुझे अपने ख़ुद के अंतिम संस्कार में जाना ही होगा।
मुझे नॉर्मा की गिरफ़्तारी देखनी है। मुझे वहाँ होना चाहिए।
मैं तुम सबसे कल मिलूँगी।
मैक्सीन के अलावा।
देखो कौन आया है।
लड़कों। लड़कों, मेरा एक सवाल है।
अगर तुम्हारी सबसे अच्छी दोस्त को एक बूढ़ी औरत ने लगभग मार दिया होता,
और फिर उसी बूढ़ी औरत ने ग़लती से उसकी बजाय उसकी जुड़वाँ बहन को मार दिया,
तुम किसका पक्ष लोगे, हँ?
तुम्हारी सबसे अच्छी दोस्त का या बुरी बूढ़ी औरत का?
- तुम्हारा! - शुक्रिया, ब्रूस।
- देखा? - मैंने डगलस को देखा।
वह तुम्हारी मौत झेल नहीं पा रहा है।
मुझे भी उसके लिए बुरा लग रहा है,
पर मैं तुम्हारे नए दोस्तों के साथ तुम्हारा मज़ा ख़राब नहीं करूँगा।
मैं?
सच में।
तुमने कभी वह किया है जिसे कहते…
हाँ!
मैंने इतनी मज़ेदार बात कभी नहीं सुनी है…
- ख़ैर, मैं बस… - …एक पुरुष दोस्त के मुँह से।
ऐसा नहीं है!
हे भगवान।
ठीक है। मतलब, देखो, एक तस्वीर, एक पेंटिंग, पर…
क्या बकवास है?
माफ़ करना, तुम्हें यहाँ आने की अनुमति नहीं है।
तुम इन्हें नहीं ले जा सकते। इसका क्या…
उन्हें नीचे रखो!
हैलो?
वर्जिनिया, अपने अफ़सरों को मेरे ऑफ़िस से बाहर निकालो।
यह मेरे अधिकार क्षेत्र से बाहर है।
मृत्यु और टैक्स के बारे में क्या कहते हैं?
एफ़बीआई भी फ़ेडरल ऑडिट को नहीं रोक सकती।
टैक्स? तुम्हारा मतलब, मैं…
मैंने तुमसे और मैक्सीन से कहा था कि मुझे पिंकी को संभालने दो।
पर नहीं, तुम्हें आयकर विभाग के पास जाना था।
ये कल रात यहाँ आए थे।
तुम कहाँ थी? तुम सोने आई ही नहीं।
दरअसल…
नहीं, नहीं।
देर रात अंतिम संस्कार की तैयारी कर रही थी। यह सीज़न का सबसे बड़ा कार्यक्रम है।
नींद ना आने की बीमारी है।
मैंने सोचा इससे शायद मदद मिले, मैडम।
आपके शोक के लिए और आयकर विभाग की हरकत के लिए।
जेड, शुक्रिया।
तुम पूछते नहीं हो कि मदद कैसे करनी है, बस कर देते हो।
मुझे यह पसंद है।
तुम जाकर पूल क्यों नहीं साफ़ करते, जेड?
दरअसल, मुझे दरवाज़े पर जेड की ज़रूरत पड़ेगी।
यह अभी भी एक सक्रिय घटनास्थल है, तो हमें अतिरिक्त सिक्योरिटी की ज़रूरत पड़ेगी।
मैडम, एक बड़ी समस्या हो गई है।
ऐसी बहन का शोक मनाना मुश्किल है जिसे मैं उतने ही समय से जानती हूँ, जितना कि तुम्हें।
पर ऑफ़-सीज़न का सबसे बड़ा कार्यक्रम,
मेरे सम्मान में है, और मैं जा भी नहीं सकती।
तुम्हें पूरी बारीकी से मुझे विवरण देना होगा। लिखित बेहतर रहेगा।
मैं नहीं जा रहा हूँ।
क्या? हम दोनों नहीं जाएँ, ऐसा नहीं हो सकता।
रॉक ने नोट भेजा है।
"बहुत ज़्यादा पब्लिसिटी हो रही है। फिर कभी मिलेंगे।"
उसने कहा कि वह बाद में फ़ोन करेगा, पर मैं उम्मीद नहीं कर रहा हूँ।
अगर तुम चाहते हो कि कोई आदमी तुम्हारी बात सुने, तो तुम्हें सुनिश्चित करना होगा कि वह तुम्हें देखे।
क्या सलाह है।
उसकी सलाह मत मानना, ख़ासतौर से अगर वह आदमियों के बारे में हो।
और तुम वह फैंसी सूटकेस लिए कहाँ जा रहे हो?
मैं तुम्हारे नक़ली अंतिम संस्कार में नक़ली अमेरिकी हीरो के रूप में नक़ली शोक भाषण देने जा रहा हूँ।
मैं समझ रही हूँ। नक़ली। पर बैग में क्या है?
मैं यह नॉर्मा के लिए ले जा रहा हूँ, अगर वह गिरफ़्तार हो गई तो।
तुम जानती हो वह कैसा लगता है, मैक्सीन।
तुम्हारा आत्म-सम्मान छीन लिया जाना,
काग़ज़ का गाउन पहनाकर एक कोठरी में फेंक दिए जाना।
कम से कम मैंने अपनी बहन को तो नहीं मारा!
फिर से वह उँगली।
चलो यहाँ से चलें।
हाँ।
गज़ब। तुम इसमें बहुत अच्छे हो, ब्रूस।
तुम्हें मुझे "आइस स्टेशन ज़ीब्रा" के प्रीमियर के बाहर देखना चाहिए था।
वैसे, उसे देखो।
वह बेहद दुःखी है।
हाँ, उसका प्लास्टिक सर्जन बहुत ज़्यादा पीता है।
मैं हमेशा कहती हूँ कि अगर वह छींकेंगी, तो उसका चेहरा किसी कुत्ते जैसा लगेगा।
बहुत बुरा है।
ओह, देखो कौन अपने स्कूटर पर बैठकर अभी यहाँ पहुँचा है।
- हे भगवान। वह आया है। - कौन?
मेरा रॉक।
और वह रीगन के साथ है।
कैलिफ़ोर्निया का गवर्नर?
नहीं, उसकी पत्नी।
वह रॉक की सबसे अच्छी दोस्त, जूडी है।
मेरे ख़्याल से उसका नाम नैंसी है।
तुम्हें बहुत कुछ सीखना बाकी है।
नैंसी ने भी मुझसे बहुत कुछ सीखा था।
मेरे कारण अब वह छोटे से छेद में बड़ी गॉल्फ़ बॉल घुसा सकती है।
ओह, गज़ब।
मीराबेल उसके अंदर है
और मैं यहाँ बैठी फ़िल्म स्टार और गॉल्फ़ बॉलों की बात कर रही हूँ।
मुझे उसे ठीक से अलविदा कहना है। मैं अंदर जा रही हूँ।
मैक्सीन, तुम्हें आगे के दरवाज़े से अंदर घुसने को कभी नहीं मिलेगा।
अगर कोई काम है जो मुझे करना आता है, तो वह पाम रोयाल के अंदर चुपके से घुसना है।
और तुम अभी भी मेरे अंतिम संस्कार में आमंत्रित हो।
वे ऐसे कपड़ों में कभी मुझे अंदर नहीं आने देंगे।
मुझे शुभकामनाएँ दो।
शुभकामनाएँ, मैक्सीन।
मुझसे वादा करो कि तुम उसे तुम्हें देखने के लिए विवश करोगे।
ओह, मीराबेल।
मुझे तुम्हें एक आख़िरी बार देखना ही था।
मैं ऐसा मान रही हूँ कि तुम्हारा सिर इस तरफ़ है।
मैं हमेशा से अपना ख़ुद का परिवार चाहती थी।
और मैं तुम्हें बस यह बताना चाहती हूँ कि मैं…
मैं हमारे साथ में बिताए हुए हर एक पल को संजोकर रखूँगी।
मुझे तुम्हारी याद आएगी, मेरी प्यारी बहन।
मीराबेल कहाँ है?
मैं तुम्हारी चिंता समझती हूँ।
और क्या मैं…
हे भगवान।
मुझे यक़ीन नहीं हो रहा कि हम यह बकवास सच में कर रहे हैं।
बाहर सब लोगों को लगता है कि मैक्सीन इस ताबूत में है
जबकि वह अपने नए सबसे अच्छे समलैंगिक दोस्त के साथ हॉट टब में बैठी है।
अगर तुम्हें इससे बेहतर महसूस हो, तो ताबूत में कोई नहीं है।
मैं नहीं जा सकती।
पूरे शहर को लगता है कि मैंने ही मैक्सीन को मार डाला।
नहीं, हम सब जानते हैं कि उसे नॉर्मा ने मारा था।
उन्हें लगता है कि मैंने उसकी रूह को मार डाला।
इसीलिए वह मुझे सता रही है।
तुम्हें बस अपने अपराध बोध की वजह से भ्रम हो रहे हैं। यह ठीक हो जाएगा।
वह हमारे पीछे के दरवाज़े पर खड़ी थी। मैं बता रही हूँ।
मैं अंतिम संस्कार में जाकर उसकी लाश को नहीं देख सकती।
मैं शायद दोबारा कभी अपनी पत्नी से ना मिल पाऊँ, पर तुम्हारी पत्नी यह रही।
यह क्या है?
मैक्सीन।
तुम्हारी शोकाकुल इच्छाओं के अनुसार, मेरे स्टैग भाई।
इनका हवा में विसर्जन कर दो।
पता चला कि पैरी डॉनाह्यु मुर्दाघर गया
और तब तक तमाशा किया जब तक उन्होंने लाश का दाह संस्कार करने की हामी नहीं भर दी।
यह शहर बहुत अजीब है।
और तुम्हें पता है उनमें से सबसे ज़्यादा अजीब कौन है?
मैक्सीन। मुझे यक़ीन नहीं हो रहा मुझे ऐसे इंसान के लिए शोक भाषण देना है जिसे मैं सच में मारना चाहता हूँ।
बस आज का दिन निकाल लो। नॉर्मा पाम बीच में है।
तुम जानते हो वह यहाँ आए बिना नहीं रह पाएगी।
मैं तुम्हारी दृढ़ता की क़द्र करती हूँ, मीराबेल, तुम जो भी हो।
पर जब तक मुझे मेरा तस्कर नहीं मिल जाता, मैं आज कोई संदेश नहीं पहुँचाऊँगी।
ओह, तुम एक संदेश पहुँचाओगी, मैरी।
जानती हूँ। जैसे ही जनाज़ा निकलना शुरू होगा, मैं अपना काम करूँगी और फिर तुम…
मेरी चिंता मत करो।
तुम अपना काम करना और बाकी मैं संभाल लूँगी।
और वह हो जाने के बाद, मैं आज़ाद हो जाऊँगी?
हम सब आज़ाद हो जाएँगे।
आओ, नॉर्मा।
सामने आओ।
रॉक हडसन।
वह पास से और भी ज़्यादा प्यारा लगता है।
अब, जैसे ही कार्यक्रम शुरू होगा,
मैं चाहती हूँ कि तुम बाहर जाकर सफाई करना शुरू कर दो।
कोई ऐसे पूल में तैरना नहीं चाहेगा जिसमें मैक्सीन की
सड़ती हुई लाश के टुकड़े तैर रहे हों।
तुरंत करता हूँ, मैडम।
हे। हे।
तुम बात करना चाहती हो?
नहीं, मैं बात करना नहीं चाहती।
मैं चाहती हूँ कि जेड पूल से माँस के सड़ते हुए टुकड़े निकाल दे।
ओह, गज़ब।
हैप्पी रॉकाफ़ेलर।
बेब पेली, साक्षात्।
माफ़ कीजिए। माफ़ कीजिए।
डायना, मुझे लगा था तुम्हारा काम तमाम हो गया।
पैरी, अभी नहीं। अभी नहीं।
नॉर्मा कहीं भी हो सकती है। मैं अपनी तरफ़ ध्यान नहीं खींचना चाहती।
तुम्हें कोई अंदाज़ा नहीं है मैंने क्या झेला है। और अब मैक्सीन चली गई है।
ख़ुद को संभालो, पैरी।
गज़ब, पैरी। मैंने नहीं सोचा था कि हम इतने क़रीब थे।
क्या तुमने बुलेटप्रूफ़ वेस्ट पहन रखी है?
दो। जब मुझे लगा कि तुम नहीं आओगी, तो मैंने तुम्हारी वाली भी ले ली।
मुझे यह अभी दे दो।
- मुझे दे दो। - मैं तुम्हें अभी नहीं दे सकता। रुको।
तुम में मेरी रक्षा करने की हिम्मत नहीं है।
मुझे ख़ुद ही अपनी रक्षा करनी पड़ेगी।
रुको। तुम कहाँ जा रही हो?
इस दुनिया में वह इकलौती जगह जहाँ एक औरत सच में सुरक्षित महसूस करती है।
महिला शौचालय।
बहुत-बहुत शुक्रिया।
माफ़ कीजिए।
देखा, ये सब मुझे देख रहे हैं।
और मैक्सीन भी।
वह मेरा पीछा कर रही है।
और वह इसकी हक़दार भी है।
मैंने उसके साथ बहुत बुरा किया है।
मैं वादा करता हूँ, मैक्सीन वहीं किचन में है जहाँ हमने उसे छोड़ा था।
नहीं, वह वहाँ नहीं है। वह यहीं है!
अगर वह यहाँ है, तो हमारे पास किसकी अस्थियाँ हैं?
डायना के घर में किचन में कोई तो है।
माफ़ करना।
मुर्दाघर में अस्थियों को लेकर कोई ग़लतफ़हमी हुई होगी,
पर मैं आश्वासन देती हूँ कि उस ताबूत में कोई नहीं है।
देखा, मिट्ज़? सब ठीक है।
चलो।
स्वागत है, दोस्तों।
यक़ीन ही नहीं होता कि यह हो रहा है।
यह सब बेहद अविश्वसनीय लग रहा है।
मुझे बार-बार ऐसा लगता है कि एक दिन बस अचानक से मैक्सीन प्रकट हो जाएगी।
और उसके बावजूद हम यहाँ हैं,
आख़िरी अलविदा ले रहे हैं, मैक्सीन…
किसे पता अब उसका उपनाम क्या है?
मैक्सीन एक बाहरी व्यक्ति के रूप में यहाँ आई थी,
पर उसने मेहनत की और हमारे दिलों में जगह बना ली
और ऐसे घुस गई जैसे…
दीमक…
- दीमक? - …किसी लकड़ी के टुकड़े में घुस जाती है
और उसे निकाला नहीं जा सकता।
ओह, नहीं, नहीं, नहीं। मैरी। मैरी, वहीं रुक जाओ।
मैरी।
मैरी, तुम क्या…
मेरे पास दूसरे लोक से मैक्सीन के लिए एक संदेश है।
तो, आप सब हमें बस ज़रा देर के लिए प्राइवेसी दें…
नहीं, नहीं, नहीं। ऐसा मत करो, मैरी। मैरी!
नहीं, नहीं, नहीं, नहीं। मुझे बस थोड़ा समय चाहिए। बस थोड़ा समय चाहिए।
क्या बकवास है?
मीराबेल नाम की कोई मेरे पास आई थी।
और उसने कहा…
कि उसकी चिंता मत करना।
उसे बहुत मज़ा आ रहा है।
और वह तुमसे प्यार करती है।
और मुझे नहीं पता कि इस हिस्से का क्या मतलब है, पर उसने कहा,
"स्वर्ग में बहुत सारे मरदाना जननांग हैं।"
ठीक है, मैरी।
भूतलोक से आज के लिए काफ़ी हो गया।
अब हम प्रार्थना सभा जारी रखेंगे।
दरअसल, मुझे एक और संदेश देना है।
नहीं। अभी मंच से उतर जाओ, मैरी।
मैं जानता हूँ तुम सब क्या सोच रहे हो।
कि मुझे यहाँ होना भी नहीं चाहिए,
…बोलना तो दूर की बात है, पर मैं बोलूँगा।
मैक्सीन और मैं 20 साल तक शादीशुदा थे।
और मैं उससे प्यार करता था।
और मैक्सीन, मैंने जो कुछ भी किया है,
उसके लिए मैं बस तुमसे माफ़ी माँगना चाहता हूँ।
मुझे पता नहीं तुमने मुझे चुना था या मैंने तुम्हें।
या प्यार बस कुछ ऐसा है जो हो जाता है
जब दो लोग एक ही पल में एक दूसरे को चुनते हैं।
एक समझौते की तरह।
और हो सकता है कि किसी इंसान के लिए
- वह ख़ूबसूरत, नाज़ुक समझौता एक ही बार हो… - भगवान।
…पर ज़िंदगी भर के लिए बरक़रार रहे।
अगर दोनों लोग उस जादू की विशिष्टता में विश्वास करते रहें, तो।
- मुझे माफ़ कर दो। - डग!
मुझे माफ़ कर दो कि मैंने तुम्हें निराश किया।
ठीक है। ठीक है।
ओह, कुछ ज़्यादा ही भावुक था।
अगर किसी और को अपनी भावनाएँ व्यक्त करने की इच्छा हो रही है,
प्लीज़ उन्हें दबाए रखने की कृपा करें।
अब हम योजना के अनुसार अगला शोक भाषण सुनेंगे,
मैक्सीन के सबसे अच्छे दोस्त,
देशभक्त, योद्धा, अमेरिकी हीरो, मिस्टर रॉबर्ट डिअज़ से।
मैं आप सबके बारे में नहीं जानता, पर मैं उसे देखना भी बर्दाश्त नहीं कर सकता।
अगर मैक्सीन आज यहाँ हमारे साथ होती,
तो वह चाहती कि हम अपनी-अपनी ज़िंदगियों में आगे बढ़ें।
हाँ।
वह नहीं चाहती कि हम भावुक कहानियों
या मार्मिक किस्सों में अटक जाएँ।
नहीं, मुझे मार्मिक किस्से बहुत पसंद हैं।
मैक्सीन, लोगों की राय के विपरीत, बेहद निजी इंसान थी।
ऐसा क्या?
तो मैं आप सबसे एक शपथ लेने के लिए कहूँगा
कि हम मैक्सीन के बारे में दोबारा कभी बात नहीं करेंगे।
ज़िंदगी कमबख़्त बहुत छोटी है।
शुक्रिया।
और इससे पहले कि पाम रोयाल का स्टाफ़ मैक्सीन को…
नौवें होल पर उसकी अनंत विश्राम की जगह ले जाए,
आप सब मैक्सीन का मनपसंद गाना गाने में मेरा साथ दें,
जो उसके गृहनगर का सम्मान करता है,
चैट्टैनूगा।
ठीक है। ठीक है।
गाने के बोल आपके प्रार्थना पत्रों की दूसरी तरफ़ लिखे हैं।
हैलो रेलवे
क्या यह रेलवे है?
मुझे टेनेसी जाने का वन वे टिकट चाहिए
मैं तुरंत जा रही हूँ चैट्टैनूगा, मैं आ रही हूँ
माफ़ करना, लड़कों क्या वह चैट्टैनूगा चू चू है?
यार, तुम मुझे चमका सकते हो
मार्जोरी मैरीवेदर पोस्ट।
मेयर का कैंपेन कैसा चल रहा है, डायना?
मुझे मानना पड़ेगा कि राजनीति में होने के लिए यह समय बहुत डरावना है।
तुम्हारे स्क्वायर डांस में मेरे भाषण के बाद से
कोई शिकारी कुत्तों की तरह हमारे पीछे पड़ा है।
तुम…
ही हो जो मुझे धमकी भरे पत्र भेज रही थी?
पर क्यों?
क्योंकि तुमने मेरे डिक को छीन लिया।
- माफ़ करना? - मेरा डिक।
रिचर्ड मिलहाउस निक्सन।
मेरा नन्हा रिकी।
मेरा नन्हा डिकी।
मेरा जानेमन।
मुझे बहुत अफ़सोस है।
मुझे पता नहीं था कि तुम और राष्ट्रपति इतने क़रीब हैं।
ज़ाहिर है, तुम्हें नहीं पता था।
फिर कैरोलाइना में हैम और अंडे खाएँगे
जब तुम सीटी बजते हुए सुनोगे आठ बार
तब तुम समझ जाओगे कि टेनेसी बहुत दूर नहीं है
सारा कोयला भट्ठी में झोंक दो
इस दुनिया में औरत ताक़त तभी पा सकती है जब उसके पास तीन चीज़ें हों।
बहुत सारा पैसा, बहुत सारी बंदूकें,
और देश के सबसे शक्तिशाली इंसान का भरोसा।
मैं दशकों से डिक की ज़रूरतें पूरी करती आ रही हूँ।
मैं ही हूँ जिसने हमेशा सुनिश्चित किया
कि उसका दूध गुनगुना हो और बिस्किट ठंडे।
उसे जो भी चाहिए था, मैंने प्रदान किया।
कितनी पोषक हो तुम।
जानती हूँ। मैं संत हूँ।
दुर्भाग्यवश, किसी हिप्पी ने उसे मारने की कोशिश की।
तो अब वह पाम बीच आना ही नहीं चाहता!
तो मैंने सोचा कि मैं उसे लालच दूँगी।
मैंने आज़ादी के अभियान के लिए मार-आ-लागो दान करने की पेशकश दी।
कहा कि वह उसे सर्दियों के व्हाइट हाउस की तरह इस्तेमाल करे
और तब हम रियल एस्टेट की आड़ में अपना प्रेम प्रसंग जारी रख सकते हैं।
पर अब मैं वह असली वजह समझ रही हूँ कि वह यहाँ क्यों नहीं आना चाहता।
वह कोई बंदूकधारी क़ातिल की वजह से नहीं था।
वह कुछ और था, उससे कहीं ज़्यादा ख़तरनाक।
- क्या? मैं? - तुम।
तुम।
तुम्हारे सफ़ेद दाँत और कसे हुए पिछवाड़े के साथ।
हे, माफ़ करना, लड़के
क्या वह चैट्टैनूगा चू चू चू चू है?
ठीक पटरी 29 पर, मेरी जान, मैं ठीक हूँ
यार, तुम मुझे चमका सकते हो
मैं देख सकती हूँ कि तुम नाराज़ हो।
मैं इसकी भरपाई कैसे कर सकती हूँ?
मैं एक इशारा देती हूँ।
तुम उसे तोड़ सकती हो, उसमें थोड़ा दूध और कुछ मसाले डाल सकती हो,
पर उससे कभी ऑमलेट नहीं बना पाओगी।
ऐक्सल का फ़ैब्रेज़े एग।
मैं आश्वासन दे सकती हूँ…
मैंने अपने पूरे घर का कोना-कोना छान मारा है।
यक़ीन मानो, हमने भी ढूँढा है।
- तुमने… - हाँ। तुम्हारे घर में। मेरे आदमियों के साथ।
तुम्हारे किचन में बैठकर नाश्ता किया जबकि वे पूरे घर में तलाशी ले रहे थे
और सारा सामान वापस रख रहे थे।
मैं अपनी सीमाएँ भंग महसूस कर रही हूँ।
अच्छा है। तुम्हारे घर की तलाशी लेने के बाद,
अब मुझे पता चल गया है कि ऐक्सल के पास स्विट्ज़रलैंड में बेहद गोपनीय लॉकर था।
वह इकलौती जगह बाकी है जहाँ वह अंतिम शाही एग हो सकता है।
तो, अगर मैं स्विट्ज़रलैंड जाकर वह एग ले आऊँ, तो हमारा हिसाब बराबर हो जाएगा?
हमारा हिसाब बराबर हो जाएगा।
और अगर मुझे वह एग नहीं मिला तो?
- मैं तुम्हें मार डालूँगी। - क्या?
सामाजिक तौर पर, मेरा मतलब।
मैं सबसे कह दूँगी कि तुम निक्सन की रखैल हो।
- पर उससे निक्सन को नुक़सान नहीं पहुँचेगा? - नहीं।
लोगों को कभी याद नहीं रहता कि आदमी ने क्या किया था।
केवल औरत का किया याद रहता है।
तुम्हें अपनी बाकी की ज़िंदगी उस बदनामी के साथ जीना पड़ेगा।
एग।
- माफ़ करना, लड़कों - सब लोग गाओ!
क्या वह चैट्टैनूगा चू चू है?
ठीक पटरी 29 पर
यार, तुम मुझे चमका सकते हो
बहुत अच्छी चमक दे दो
हैलो, दोस्त।
मेरे पास तुम्हारे लिए एक संदेश है।
नॉर्मा से।
"घर जाओ। अभी।"
मैं उसके चेहरे का मज़ाक उड़ाती थी
वह रो देगी जब तक मैं उससे यह नहीं कहती कि मैं कभी नहीं…
नॉर्मा।
वर्जिनिया। वर्जिनिया।
ऐन, मैंने तुमसे शोक सभा के बाकी लोगों के साथ बैठने को कहा था।
वह बस अभी महिला शौचालय में गई है।
बुर्का पहने हुए नॉर्मा।
वह रही!
मैं नॉर्मा को देख सकती हूँ। संदिग्ध कार्यक्रम स्थल पर पहुँच गई है।
अपनी-अपनी जगह पर रहो।
पकड़ लिया!
हे।
ब्रूस?
गोली मत चलाना! प्लीज़ गोली मत चलाना!
अपनी बंदूकें नीची करो।
तुम क्या कर रहे हो?
जो तुमने मुझसे करने को कहा था।
मैं बस बात करना चाहता हूँ।
मैं बस उससे बात करना चाहता हूँ।
रॉक, प्लीज़।
रॉक, मत जाओ।
नैंसी, तुम एक कमीनी कुतिया हो!
तुम मेरी बात सुनो, रॉक हडसन।
वह औरत तुम्हारी दोस्त नहीं है!
और वह बस एक औसत दर्जे की अभिनेत्री है!
और उच्च दर्जे की कमीनी है!
नैंसी रीगन मुसीबत में काम आने वाली दोस्त नहीं है!
पीछे हट जाओ।
यह हमारा निशाना नहीं है।
रॉक! रॉक!
मैं समझा सकती हूँ।
असल में…
मुझे मेरी मर्ज़ी के ख़िलाफ़ मजबूर किया गया था…
यह सुनने में अजीबोगरीब लगेगा।
फ़ेडरल सरकार द्वारा। उन्होंने मुझे यह करने पर मजबूर किया और…
इन्हें बताओ, वर्जिनिया! इन्हें बताओ!
यहाँ आने के लिए बहुत-बहुत शुक्रिया।
कल सुबह 11 बजे तैरने के लिए पूल तैयार रहेगा।
तुम मुझे यह मान लेने देती कि तुम मर चुकी हो?
मैं कभी नहीं चाहती थी…
बस मुझे शांति से अपनी ज़िंदगी जीने दो।
डगलस।
नॉर्मा।
ओह, तुमने सच में इस जगह को बर्बाद हो जाने दिया है, है ना?
नॉर्मा, पूरा शहर तुम्हें ढूँढ रहा है।
एफ़बीआई तुम्हें ढूँढ रही है।
पगड़ी हटा दी, ढीली ड्रेस हटा दी।
एक बूढ़ी औरत पर कोई ध्यान नहीं देगा।
ऐसे कपड़ों में मैं क़त्ल करके भी बच जाऊँ।
मुझे तुम्हें पुलिस के हवाले कर देना चाहिए।
ओह, पर तुम ऐसा नहीं करोगे।
हम परिवार हैं, तुम और मैं।
तुम यहाँ क्या कर रही हो?
डार्लिंग,
मैं तुम्हारे चेहरे पर लिखा देख सकती हूँ।
यह शहर तुम्हारे प्रति क्रूर हो गया है।
इसीलिए मैं तुम्हें यहाँ से ले जाने के लिए वापस आई हूँ।
तुम समझ नहीं रहे हो कि मैंने हमेशा तुम्हें अपने बेटे की नज़र से देखा है?
चलो, यहाँ से निकलें।
हाँ, माँ।
यहाँ आओ।
मिसेज़ मार्टिनेज़, हमने हमारी जाँच पूरी कर ली है।
हमारा आख़िरी निर्धारण।
हे भगवान।
एवेलिन?
क्या हो रहा है?
पूल में तैरती लाश,
मरकर वापस ज़िंदा हो जाने से एफ़बीआई के ऑपरेशन की विफलता,
और अब पाम रोयाल पर 80 लाख डॉलर का बकाया टैक्स,
तो सब चुकाने तक आयकर विभाग हमारी दुकान बंद कर रहा है।
यह हो रहा है।
कम से कम तुमने मुझसे झूठ नहीं बोला।
माफ़ करना कि मैंने एफ़बीआई का सहयोग किया। मेरी ग़लती थी।
माफ़ करना कि मैंने हमारी ज़िंदगियों की कमान संभाल ली
जबकि मेरा पति बस ख़ूबसूरत दिखता हुआ बैठा रहा!
यह बहुत क्रूर बात है।
पाम रोयाल का अंत हो गया है।
इस हश्र से वापस नहीं आया जा सकता
और हमें एक और मुसीबत से निकालने की सारी ज़िम्मेदारी मेरे सिर पर है!
यह तुम्हारे सिर पर है क्योंकि तुम ऐसा ही चाहती हो।
क्योंकि तुम्हें यही पसंद है!
और कैसा रहेगा कि तुम ऐसे कटाक्ष करना बंद करो?
कैसा रहेगा कि तुम जेड से जाकर कमबख़्त पूल साफ़ करने को कहो!
और वह कमबख़्त पूल ख़ुद साफ़ कर लो।
सिटी सेंटर
वेस्ट पाम बीच
तुम कहाँ जा रहे हो?
मुझसे बात मत करो।
क्या? मैंने क्या किया?
रॉक ने रिसेप्शन पर संदेश छोड़ा।
वह मुझसे दोबारा कभी मिलना नहीं चाहता।
तुमने सही किया था।
मैं जानता हूँ कि तुम सही हो,
पर मैं अभी भी बहुत दुखी हूँ।
तो उसके लिए शुक्रिया।
फिर मिलेंगे, शायद।
ठीक है। फिर मिलेंगे।
डगलस।
वर्जिनिया ने मुझे बता दिया
कि मीराबेल के साथ क्या हुआ था।
और…
और मैं… मैं तुम्हारे लिए उसकी अस्थियाँ लाया हूँ। मैंने… मैंने सोचा तुम्हें चाहिए होंगी।
मैं जानता हूँ कि तुम हमेशा से परिवार चाहती थी, मैक्स। मुझे बस… मुझे… मुझे बहुत अफ़सोस है।
यह…
यह बहुत प्यारी बात है…
जेड?
ये मेरा
निजी कमरा है।
तुम्हें यहाँ नहीं आना चाहिए।
मैं जानना चाहता था अगर आपको कुछ चाहिए था।
तुमने पूल साफ़ किया?
शायद कर दिया।
शायद नहीं किया।
धत्।
चढ़ने की अनुमति है?
अनुमति दी जाती है।
मीराबेल को मेरे पास लाने के लिए शुक्रिया।
हालातों को देखते हुए
तुमने बहुत अच्छा काम किया है।
मैक्सीन?
भरोसा रखो।
वह यहाँ ख़ुश रहेगी।
मैक्सीन, मैं तुमसे कुछ पूछना चाहता हूँ।
मैं स्विट्ज़रलैंड जा रहा हूँ और मैं चाहता हूँ कि तुम मेरे साथ चलो।
दरअसल, तुम्हारा साथ चलना ज़रूरी है।
वहाँ ख़ुद मौजूद होना,
ताकि तुम बच्चे के ट्रस्ट पर से अपना अधिकार त्याग सको।
यह बस… ये बस औपचारिक नियम हैं।
पता है, क्योंकि हम शादीशुदा थे।
माफ़ करना इतने ऐन मौके पर बता रहा हूँ।
जब तुम मृत थी तब इससे फ़र्क नहीं पड़ता था, पर अब जब तुम ज़िंदा हो…
मैंने सुना तुमने अंतिम संस्कार में क्या कहा था।
कि तुम मुझसे प्यार करते हो।
और मैं तुम्हें बताना चाहती हूँ कि मैंने तुम्हें माफ़ कर दिया।
और मैं भी तुमसे प्यार करती हूँ।
यह सब कुछ…
यह कुछ ज़्यादा ही आगे बढ़ गया है। मैं बस…
आज मैंने इतनी सारी भावनाएँ महसूस की हैं और मैं बस… मैं…
मुझे घर जाकर महसूस करना बंद करना है।
तुमने जो कहा था, क्या वह सच था?
मैं इसे हाँ समझूँगी।
मैं स्विट्ज़रलैंड चलूँगी।
रुको, स्विट्ज़रलैंड?
वह नॉर्मा के पहले अपराध की जगह है।
मैक्स…
तुम दूसरे राउंड के लिए तैयार हो?
मैं तुम्हारे द्वारा पूल साफ़ किए जाने के लिए तैयार हूँ।
बस इतना काफ़ी है, जेड।
वाह, बढ़िया है।
- वापस अपने ताबूत में घुस जाओ, मैक्सीन। - यह तुमसे नाराज़ है।
- हाँ, मैं देख रही हूँ। - पता है, आज मुझे लगभग निकाल दिया गया?
और अगर मैं एक श्वेत आदमी होती, तो शायद निकाल दिया होता।
उन्होंने मुझे नौकरी पर केवल इसलिए रखा हुआ है कि जब भी एफ़बीआई पर
नस्लवादी होने का आरोप लगे, वे मुझे सामने कर दें।
मुझे माफ़ कर दो।
यह भावनात्मक रूप से ठीक नहीं है।
मैक्सीन।
हैलो, मैरी।
वर्जिनिया,
अब जब तुम पुलिस में हो,
मैं एक गुमशुदगी की रिपोर्ट लिखवाना चाहती हूँ।
ओह, अच्छा? किसकी?
मेरी!
तीन दिनों से…
मुझे बंदी बनाकर रखा गया था
- मेरे अपने ही घर में… - क्या?
…उसी क़ातिल औरत के द्वारा
जिसे तुम पकड़ने की कोशिश कर रहे हो,
और किसी को परवाह ही नहीं थी।
नहीं, किसी ने मैरी को ढूँढने की कोशिश नहीं की।
और उस बीच,
मेरा तस्कर चला गया।
सच्चा और हमेशा रहने वाला प्यार ढूँढने का मेरा इकलौता मौका
हवा हो गया
जैसे ही नॉर्मा आई और मुझे बंदी बना लिया।
मुझे प्यार कब मिलेगा?
कब?
मुझे… मुझे पता नहीं। पर क्या हम वापस नॉर्मा की बात कर सकते हैं?
माफ़ करना, वह… वह तुम्हारे घर पर है?
वहाँ थी।
वह चली गई।
उसने मुझसे रॉबर्ट को एक संदेश देने को कहा कि वह घर जाए और मैंने वही किया।
और अब मैं आज़ाद हूँ, तुम्हारी मदद के बिना,
ताकि मैं जाकर अपने तस्कर को ढूँढ सकूँ।
और नहीं।
मुझे "पुलिस" से किसी मदद की ज़रूरत नहीं है।
भूतलोक की ऊर्जा शक्तिशाली है
और वह मुझे रास्ता दिखाएगी।
हमें डेलाकॉर्ट हवेली चलना चाहिए।
नॉर्मा जीनियस है।
वे जा चुके हैं।
वे दोनों जा चुके हैं।
दोनों?
नॉर्मा और रॉबर्ट। तुम देख नहीं पा रही?
जब यह पूरा शहर उसे फँसाने की कोशिश कर रहा था,
वह चुपके से आई और वह रॉबर्ट को वहाँ ले गई…
- जहाँ उसके सारे सुराग़ ख़त्म हो गए थे। - हाँ।
जहाँ वह मैरी के साथ ऐल्प्स में छुट्टियाँ मनाती है।
जहाँ उसने रॉबर्ट से अपनी पेंटिंग भिजवाई थीं।
स्विट्ज़रलैंड!
"जेड के लिए, मैं हमेशा तुमसे प्यार करूँगी।
तुम्हारी मिट्ज़ी।"
ख़ैर,
यह बहुत काम आएगा।
मैं जानती हूँ आज का दिन चुनौतीपूर्ण रहा है,
पर मैं डगलस और मिट्ज़ी के साथ स्विट्ज़रलैंड जा रही हूँ।
केवल काम के सिलसिले में है।
पर चूँकि तुम मेरी संरक्षक हो,
मुझे सफ़र के लिए तुम्हारी अनुमति चाहिए। बस एक हस्ताक्षर।
मिट्ज़ी के साथ? क्या बात है।
जानती हूँ।
मैं उससे भी बेहतर काम करूँगी, मैक्सीन।
मैं तुम्हारे साथ चलूँगी।
एडी और मेरे लिए छुट्टियाँ मनाना अच्छा रहेगा और उसके लिए स्विट्ज़रलैंड अच्छी जगह रहेगी।
मीराबेल ने कहा था
कि मुझे क़ातिल पूल के पास मिलेगा।
हाँ।
यहाँ ऊर्जा काफ़ी ताकतवर है।
मैक्सीन के क़ातिल,
सामने आओ।
मेरा तस्कर।
आख़िरकार।
तुम कहाँ थे?
मुझे तुम्हारी याद आई।
उप-शीर्षक अनुवादक : मीनू